Document ID: /roh_data/filtered/fineweb-2-filterrobots_roh.jsonl.gz/37147

Realisar 3 mesiras centralas
Il chantun stgaffescha cun la nova lescha primo ina basa legala unitara per scolas autas e per lieus da perscrutaziun ch'existan gia. Sin basa d'ina strategia chantunala vegnan las scolas autas e la perscrutaziun promovidas da nov en moda unitara cun agid d'incaricas da prestaziun e da contribuziuns globalas.
Secundo vegni garantì ch’iniziativas novas en il sectur da las scolas autas e da la perscrutaziun pon vegnir sustegnidas.
Terzo adatta il chantun ses instruments da perscrutaziun a la legislaziun federala revedida e garantescha uschia ch'il Grischun sco lieu da scolas autas e da perscrutaziun survegn er en l'avegnir meds finanzials federals.
Parlament decida l'october
Il 2008 aveva il parlament surdà a la regenza l'incarica d'elavurar ina tala lescha. Quella è ussa sin maisa è vegn tractada dal cussegl grond en la sessiun d'october.
(gc/gr.ch)